# Draugas (pasaulio lietuvių dienraštis)

### Straipsnis iš Vikipedijos, laisvosios enciklopedijos.

Draugas – vienintelis lietuvių kalba leidžiamas dienraštis už Lietuvos valstybės ribų. Draugas yra krikščioniškos krypties pasaulio lietuvių laikraštis, prenumeruojamas ir skaitomas JAV, Kanadoje, Pietų Amerikoje, Australijoje ir Europoje.

Draugas yra seniausias be pertraukos pasaulyje leidžiamas lietuviškas laikraštis. Jis pradėtas leisti 1909 m. liepos 25 d. Wilkes Barre, Pensilvanijos valstijoje, o nuo 1912 liepos 4 d. Čikagoje, Ilinojaus valstijoje. Iki 1916 m. leistas kas savaitę, nuo 1916 m. balandžio 1 d. – kiekvieną dieną, išskyrus pirmadienį ir sekmadienį. Kurį laiką lygiagrečiai ėjo ir savaitinis Draugas. 1909 – 1916 m. Draugą leido Kunigų sąjunga, 1916 – 1918 m. Draugo spaudos bendrovė, o nuo 1920 m. – vienuoliai marijonai. Šiuo metu Draugą leidžia Lietuvių katalikų spaudos draugija.

Nuo 1996 m. liepos mėn. buvo bandyta leisti laidą anglų kalba, tačiau dėl nepakankamo prenumeratorių skaičiaus šios idėjos 1997 m. sausio 25 d. atsisakyta.

Laikraštyje dirbo žymūs Lietuvos išeivijos rašytojai ir visuomenės veikėjai Aloyzas Baronas, Kazys Bradūnas, Česlovas Grincevičius, Bronius Kviklys, Kun. Vaclovas Bagdanavičius, Aušrelė Liulevičienė, Kazys Pakštas, and Kun. Juozas Prunskis, Stasys Džiugas, Nijolė Jankutė-Užubalienė.

Draugo redaktoriais buvo A. Civinskas, K. Urbonavičius, Antanas Kaupas, Konstantinas Vasys, Fabijonas Kemėžis, Antanas Maliauskis, Pranas Bučys, Ignas Česaitis, Vincas Kulikauskas, Kazimieras Matulaitis, Kazys Pakštas, Leonardas Šimutis, Vytautas Bagdanavičius, Viktoras Rimšelis, Pranas Garšva. Nuo 1992 m. dienraščio vyriausioji redaktorė yra Danutė Bindokienė. Ji yra pirmoji moteris, einanti šias pareigas Drauge.

Šiuo metu dienraštį sudaro dvylika, o šeštadienį numerį – dvidešimt keturi puslapiai. Draugas spausdina įvairius straipsnius politinėmis, ekonominėmis, religinėmis, visuomeninėmis, kultūrinėmis temomis. Kiekvieną šeštadienį kartu su Draugu išleidžiamas kultūrinis priedas Menas, literatūra, mokslas.

2006 metų balandžio mėn. buvo sukurtas naujas „Draugo“ internetinis puslapis.

## [taisyti] Nuorodos

- „Draugo“ katalogas
- „Draugo“ internetinis puslapis

Rodomas puslapis "http://lt.wikipedia.org../../../d/r/a/Draugas_%28pasaulio_lietuvi%C5%B3_dienra%C5%A1tis%29.html"

Kategorijos: Lietuvos spauda | Dienraščiai

##### Views

- Straipsnis
- Aptarimas
- Dabartinė versija

##### Paieška